Pietro Blaserna

Pietro Blaserna (Flumisel, 22  fevrâr 1836 – Rome, 26  fevrâr 1918)  al è stât un matematic talian.

Al fondà la gnove scuele di fisiche in Italie. Indotorât a Viene, si specializà a Parîs. Tal 1861 al otignì la incarghe di docent di fisiche parmìs dal Istituto di studi superiori di Florence. Tal 1872 al rivà a la Universitât di Palerm, po a chê di Rome tant che diretôr dal Istituto di fisica. Si ocupà di cetancj problemis di fisiche ma la ricercje che lu fasè cognossi in dut il mont e je chê che e rivuarde la teorie dai suns e la induzion eletromagnetiche. Tantis universitâts i derin la laurea honoris causa. Al fo president de Accademia dei Lincei e senatôr dal Ream di Italie.